Vanamo (nimi)

Vanamo on Suomessa käytössä sekä sukunimenä että naisen ja varsinkin aikaisemmin myös miehen etunimenä.  Nimi johtuu kasvin nimestä vanamo. Vanamon nimipäivä on 3. elokuuta, samana päivänä kuin Linneankin, sillä kasvin tieteellinen nimi on Linnaea borealis, joka johtuu Carl von Linnén nimestä. 

Vuoden 2019 loppuun mennessä etunimi Vanamo on annettu hieman yli 1130 naiselle, joista suurin osa on vuoden 2000 jälkeen syntyneitä, sekä noin 30 miehelle. Henkilöitä, joiden sukunimi on Vanamo, oli elokuussa 2020 elossa 222.

Tunnettuja henkilöitä, joiden sukunimi on Vanamo 

 Jorma Vanamo (1913–2006), suurlähettiläs
 Kaarlo Vanamo (1873–1925), puutarhuri, tietokirjailija ja toimittaja
 Leena Vanamo (1964–2020), iskelmälaulaja
 Veijo Vanamo (1927–2018), televisiossa esiintynyt keittiömestari

Lähteet

Etunimet
Sukunimet